الامازيغ (امازيغى: ⵉⵎⴰⵣⵉⵖⵏ Imaziɣn, انجليزى: Berbers, فرنساوى: Berbères, اسبانى: Bereberes) هما السكان الاصليين بتاع منطقة شمال افريقيا من غرب مصر لحد مراكش و جزر الكنارى. مجموع تعداد الامازيغ هو حوالي 90 مليون, فيهم اللى بيتكلم امازيغى و فى اللى بيتكلم الدارجه (لهجات عربيه مغاربيه متأترة باللغه الامازيغيه). الامازيغ موجودين فى مساحه شاسعه: مراكش, الجزاير, تونس, ليبيا, موريتانيا, شمال مالي, شمال و غرب النيجر, غرب مصر و جزر الكنارى. قبائل الطوارق فى شمال مالى و النيجر هى كمان القبائل الامازيغيه. المقاله الرئيسيه: لغه امازيغى جزء كبير من الامازيغ النهارده لسه بيتكلمو امازيغى و الجزء الباقى بيتكلم الدارجه وهى لغات مغاربيه متأترة باللغه الامازيغيه. اللغة الامازيغيه بتتكتب عادة بالحرف اللاتينى او بابجدية تيفيناغ, و هى ابجديه قديمه. فى العصر القديم كان بيطلق على الامازيغ اسم ليبو , زي ما كان بيطلق على شمال افريقيا بدون مصر, يعنى البلاد الامازيغيه, اسم ليبيا. الامازيغ ليهم بردو تأتير و مساهمه في الحضارة الفرعونية. فالاسرتان المصريتان 22 و 23 اسرتان امازيغيتان. الفراعنة كانوا بيسمحو للقبائل الامازيغية انها تقيم في الصحراء الشرقية وبمرور الزمن اتمصروا ووصل منهماسرتان للحكم سنة 945 قبل الميلاد جلس الفرعون الامازيغى شيشنق الاول على عرش مصر مؤسسا الأسره المصريه 22 و بقى حكمو لحد سنة 924 قبل الميلاد حسب مانيتون.